cyanic-selkie/wikianc huggingface dataset:
என். கணபதி
'''நா. கணபதி' (N. Ganapathy'')(பிறப்பு 22 ஏப்ரல் 1936) என்பவர் ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக தஞ்சாவூர் மாவட்டத்தில் பாபநாசம் சட்டமன்றத் தொகுதியில் 1971 சட்டமன்றத் தேர்தலில் போட்டியிட்டு வெற்றிபெற்றார். இவர் 1973 முதல் 1977 வரை தமிழ்நாடு சட்டமன்ற துணை சபாநாயகராகப் பணியாற்றினார்.
இவர் மீண்டும் திராவிட முன்னேற்றக் கழக கட்சி சார்பாக சென்னை மாவட்டத்தில் உள்ள மயிலாப்பூர் தொகுதியில் 1989 தேர்தலில் போட்டியிட்டு வெற்றிபெற்றார்.1988 முதல் 1991 வரையிலான காலத்தில் சட்டமன்ற உறுப்பினராகப் பணியாற்றினார். இவர் சிறந்த சட்ட வல்லுனர். பதி மற்றும் சுந்தரம் என்ற சட்ட நிறுவனத்தைத் தன் தலைமையின் கீழ் நடத்தி வந்தார். இந்நிறுவனத்தின் மூலம் சென்னை உயர்நீதிமன்றத்தில் பல வழக்குகளை நடத்தி வந்தார். இந்தியாவின் முன்னாள் சட்டத்துறை அதிபதி மற்றும் சட்டத்தலைமை அலுவலர் திரு. ஜி. ராமசாமியுடன் சென்னை உயர்நீதிமன்றத்தில் இணைந்து பணியாற்றியவர்.
மேற்கோள்கள்
பகுப்பு:தமிழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள் பகுப்பு:9 ஆவது தமிழ்நாடு சட்டமன்ற உறுப்பினர்கள்
டீன் வொல்ப்
டீன் வொல்ப் (Teen Wolf) இது ஒரு அமெரிக்க நாட்டு சூப்பர்நேச்சுரல் தொடர். இந்த தொடர் எம் டிவியில் ஒளிப்பரப்பாகின்றது. இந்த தொடரில் டைலர் போசி, டிலான் ஓ'பிரையன், டைலர் Hoechlin, ஹாலந்து ரோடன், ஷெல்லி ஹெனிக், ஆர்டன் சோ, டிலான்  உள்ளிட்ட பலர் நடித்துள்ளார்கள்.
வெளி இணைப்புகள்
பகுப்பு:அமெரிக்கத் தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:விடலைப் பருவ தொலைக்காட்சி தொடர்கள்
டி. கே. அலெக்ஸ்
தேக்கேதில் கொச்சண்டி அலெக்ஸ் (T. K. Alex) இந்திய விண்வெளி ஆராய்ச்சி நிறுவனத்தின் செயற்கைக்கோள் மையத்தின் (ISAC) இயக்குனர். இவர் கேரளா பல்கலைக்கழகத்தில் இருந்து மின்பொறியியல் துறையில் இளங்கலை பட்டமும் சென்னை ஐஐடியில் இருந்து முதுநிலை பட்டமும் பெங்களூருவில் உள்ள ஐஐஎஸ்சியில் இருந்து வான்வெளி பொறியியலில் முனைவர் பட்டமும் பெற்றார். இவர் எலக்ட்ரோ-ஆப்டிக் அமைப்புகள் மற்றும் செயற்கைக்கோள் தொழில்நுட்பத்தில் நிபுணத்துவம் பெற்றவர்.
மேற்கோள்கள்
பகுப்பு:இந்திய விண்வெளித் திட்டங்கள் பகுப்பு:இந்தியப் பொறியியலாளர்கள் பகுப்பு:இந்திய அறிவியலாளர்கள் பகுப்பு:வாழும் நபர்கள் பகுப்பு:பத்மசிறீ விருது பெற்ற அறிவியலாளர்கள்
வில்லியம்ஸ் நோய்க்கூட்டறிகுறி
வில்லியம்சு நோய்த்தொகை (Williams syndrome) (WS) உடலின் பல உறுப்புகளைத் தாக்கும் மரபியல் கோளாறு ஆகும். அகன்ற நெற்றி, குறுமூக்கு, முழுமோவாய் அமைந்த முக இயல்புகள் அமையும். "எல்பின் தோற்றம்" ( "elfin") என விவரிக்கப்படுகிறது. இது வரைதல் போன்ற முப்பருமான வெளிக் காட்சி சார்ந்த சிக்கல் உள்ள மெலிந்த முதல் இடைநிலை அறிதிறன் குன்றல் உள்ளதாகும். மிக அருகிய மொழிசார் சிக்கல் அமைந்ததாகும். இவர்கள் வெளியே செல்வதற்கும் புதியவரோடு ஊடாட்டம் நிகழ்த்தவும் ஆர்வம் காட்டுவர். இவர்களுக்கு பற்கள் சார்ந்த சிக்கல்கள், இதயம் சார்ந்த சிக்கல்கள், மாதவிடாய்க் குருதியில் கால்சியமிகை, புணர்புழை தமனி குறுக்கம் ஆகியவை வழக்கமாக அமையும்.
இது இயல்பற்ற மரபியல் நிலைகளால், அதாவது குறுமவகம் 7 இல் நீளமான ஓரிணைக் கையின் 27 மரபன்கள் நீக்கத்தால் உருவாகிறது. வழக்கமாக, இது குழந்தை உருவாகும் விந்து அல்லது அண்டம் உருவாகும்போது ஏற்படும் தற்போக்கு நிகழ்வால் ஏற்படுகிறது. ஒரு சில வகைகளில், இது நிகரிணை குறுமவக ஓங்கல்முறையில் தாக்கமுற்ற தந்தையிடம் இருந்து மரபுக் கையளிப்பாகவும் அமைகிறது. வெவ்வேறு பான்மைகள் குறிப்பிட்ட வெவ்வேறு மரபன் இழப்புகள் சார்ந்து உருவாகின்றன. நோயறிதல் அறிகுறிகளைச் சார்ந்து அமைகிறது. பின்னர் மரபியல் ஓர்வுகள் வழியாக உறுதிபடுத்தப்படுகிறது.
மருத்துவம் சிறப்புக் கல்வித் திட்டம் வழியாகப் பல்வேறு சிகிச்சை முறைகளால் மேற்கொள்ளப்படுகிறது. இதயச் சிக்கல்களைத் தீர்க்க அறுவைமுறை பயன்படுகிறது. Dietary changes or medications may be required for high blood calcium. இது முதலில் 1961 இல் நியூசிலாந்து நாட்டு மருத்துவர் ஜான் சி. பி. வில்லியம்சால் விவரிக்கப்பட்ட்து. இது 7,500 முதல் 20,000 இல் ஒருவருக்குப் பிறக்கும்போதே அமைகிறது. இவர்கள் இதய நோய்க்கு கடுமையாக ஆட்படும் வாய்ப்பு மிகுவதால், பொதுவான மக்கள் ஆயுள் எதிர்பார்ப்பைவிட குறைந்த காலமே வாழ்வார்கள்.
அறிகுறிகள்
வில்லியம்சு நோய்த்தொகையின் மிகப் பொதுவான அறிகுறிகளாக இதயக் குறைபாடுகளும் முகவெட்டு மாற்றங்களும் அமைகின்றன. மற்ற அறிகுறிகளாக குழந்தையில் தகுந்த அளவு எடை ஏறாமை, வலிவற்ற தசை, உயிர்தரிக்க இயலாமை அமைகின்றன. இவற்றோடு, சந்து விட்ட பற்கள், நீண்ட உதட்டு நடுக்குழிவு, தட்டையான மூக்குத்துளை இணைவு ஆகியன்வும் அமைகின்றன.
இவர்களது அறிதிறனை ஒப்பிடும்போது நல்ல பேச்சாற்றலும் ஆழ்ந்த சமுக ஊடாட்டமும் விழாக்கோல ஆளுமையும் வாய்ந்தவர்களாக உள்ளனர். இவர்கள் சமூக உறவின்போது மற்றவர்களின் கண்களை உற்றுநோக்குகின்றனர்.
உடல்நிலை
இவர்களுக்கு இதயச் சிக்கல்கள், குறிப்பாக இதய முணுமுணுப்புகளும் பெருங்குருதிக் குழல்கள் சுருங்குதலும் மீப்புணர்புழைத் தமனி குறுகுதல் சிக்கல்களும் அமைகின்றன. பிற அறிகுறிகளாக சிறுகுடல் சிக்கல்கள், குறிப்பாக கடும் நீண்ட நேரத் தசைச் சுருக்க வலியும் அமையலாம். இவற்றோடு வயிற்று வலியும் குடல் அழற்சியும் இரவுச் சிறுநீர்க் கழிவும் (படுக்கை நனைத்தல்) சிறுநீர்ச் சிக்கல்களும், பல் கோளாறுகளும் பற்காரைச் குறைபாடு இயக்குநீர்ச் (இசைமச்) சிக்கலகளும் மிகவும் பொதுவாக குருதியில் கால்சியமிகையும் அமையும். குழந்தைகளில் மீக் கேடயச் சுரப்பி நோயும் வளர்ந்தவர்களில் 21 அகவையினருக்கு இரண்டாம் வகை நீரிழிவு நோயும் அமையும்.
சிலருக்கு இரைச்சலால் கேட்புத் திறனிழப்பும் (இது கேட்பு நரம்புக் குறைபாட்டல் வரலாம்) உயர்துல்லியத் திறனும் வாய்க்கலாம். என்றாலும் இவர்கள் இசை ஆர்வலர்களாக இருப்பர். இவர்கள் கணிசமான அளவுக்கு ஒலியின் உரப்பை ( இசையின் உயரலைவெண் சாளரப் பகுதியை) உணரும் திறன் கொண்டுள்ளன்ர். இவர்களுக்கு இடது கைப்பழக்கமும் இடது கண் ஓங்கல் நிலையும் அமையும். இவர்களுக்கு கண்குறைபாடுகள் அமையும். குறிப்பாக இவர்களில் 75% பேருக்கு மாறுகண் அமையும். இந்நிலை இவர்களது உள்ளார்ந்த இயல்பற்ற இரட்டைப் பார்வையாலும். வெளியறிதல் சார்ந்த காட்சிக் குறைபாட்டுக் கட்டுமானத்தாலும் ஏற்படுகிறது. இவர்கள் சிக்கலான மூவெளியைக் கையாள்வதில் அமையும் குறைபாட்டால் காட்சிச் சிக்கல்கள் வாய்ந்துள்ளனர். ஆனால், இக்காட்சி சிக்கல்கள் உயர/ஆழ உணர்வுக் குறைபாட்டல் நேர்வதல்ல.
சான்றுகள்
பகுப்பு:அருகிய நோய்த்தொகைகள்
பகுப்பு:நோய்த்தொகைகள்
வெப்பப் பகுப்பு
வெப்பப் பகுப்பு (Thermolysis) என்பது வெப்பத்தால் ஏற்படுத்தப்படும் ஒரு வேதிப்பகுப்பாகும். வெப்பப் பகுப்பில், எந்த வெப்பநிலையில் ஒரு பொருள் தனது வேதிப்பகுப்புகளாகப் பிரிகின்றதோ, அது சிதைவு வெப்பநிலை எனப்படும்.
வெப்பப் பகுப்பு வினை பொதுவாக வெப்பம் கொள் வினையாக இருக்கும். சேர்மத்தில் இருக்கும் வேதிப்பிணைப்புகளைப் பகுத்துப் பிரிக்க வெப்பம் தேவைப்படும். மாறாக, இது வெப்பம் உமிழ் வினையாக இருக்குமானால், தொடர்ச்சியாக அதிகரித்த வெப்பம் உமிழப்பட்டு வெடிப்பு நேர வாய்ப்புண்டாகும்.
காட்டாக, நீரைச் சூடுபடுத்தும்போது, வெப்பநிலை 2000 °C-க்கு மேல் போகும்போது, சிறிதளவு ஐதராக்சிள் மூலக்கூறும், ஒற்றை ஆக்சிசன் அணுவும், ஒற்றை ஐதரசன் அணுவும், ஆக்சிசன், ஐதரசன் மூலக்கூறுகளாகவும் பிரியும்.
References
பகுப்பு:வெப்ப இயக்கவியல் பகுப்பு:வேதி வினைகள்
வட்டம்
right|வட்டம் - விளக்கப்படம் யூக்கிளிட்டின் கேத்திர கணிதப்படி, ஒரு வட்டம் ( Circle) என்பது, ஒரு குறிப்பிட்ட புள்ளியொன்றிலிருந்து சம அளவான தூரத்தில், ஒரே தளத்திலுள்ள புள்ளிகளின் கணமாகும். குறிக்கப்பட்ட புள்ளி அவ்வட்டத்தின் "மையம்" எனவும், சம அளவான தூரம் அதன் ஆரை எனவும் அழைக்கப்படும். ஒரு குறிப்பிட்ட புள்ளியிலிருந்து எப்பொழுதும் சமதூரத்தில் இருக்குமாறு இயங்கும் ஒரு புள்ளியின் இயங்குவரையாகவும் வட்டத்தை வரையறுக்கலாம்.
வட்ட விலகலின் மதிப்பு பூச்சியமாகக் கொண்ட கூம்பு வெட்டாகவும் வட்டத்தைக் கொள்ளலாம். ஒரு நேர் கூம்பை அதன் அச்சுக்குச் செங்குத்தான தளத்தால் வெட்டும்போது கிடைக்கும் வெட்டுமுகம் வட்டமாக இருக்கும்.
கார்ட்டீசியன் ஆள்கூற்று முறைமை
(0, 0) வை மையமாகக் கொண்ட 1 அலகு ஆரையுடைய வட்டம் அலகு வட்டம் எனப்படும். இதன் சமன்பாடு:
முக்கோணவியல் சார்புகள் சைன் மற்றும் கொசைன்களாலான துணையலகுகளைப் பயன்படுத்தி எழுதப்படும் வட்டத்தின் சமன்பாடு: இங்கு t துணையலகு மாறி; இதன் மதிப்பு 0 - 2π வரை அமையும்; வடிவவியலாக இது (a, b) லிருந்து (x, y) ஐ இணைக்கும் கதிர்  x-அச்சுடன் உண்டாக்கும் கோணம்.
துணையலகு வாயிலாக மற்றொரு சமன்பாடு:
இதில் t : r என்பது x-அச்சுக்கு இணையாக வட்டத்தின் மையத்தின் வழியாகச் செல்லும் கோட்டின் மீதான வட்டத்தின் திண்மவரைபட வீழலாகும் (Stereographic projection).
ஒரு விட்டத்தின் முனைப்புள்ளிகள் (x_1, y_1), (x_2, y_2) எனில் அவ்வட்டத்தின் சமன்பாடு:
இரு மாறிகளில் அமைந்த இருபடிச்சமன்பாடு,
வட்டத்தின் வட்டவிலகல் பூச்சியமாதலால் மேற்காணும் கூம்புவெட்டின் சமன்பாடு வட்டத்தைக் குறிக்கும்போது,
போலார் ஆள்கூற்று முறைமை
போலார் ஆள்கூற்று முறைமையில் வட்டத்தின் சமன்பாடு:
இதில் வட்டத்தின் ஆரம் a; வட்டத்தின் மீதமைந்த ஏதேனும் ஒரு பொதுப்புள்ளியின் போலார் ஆயதொலைகள் (r, \theta); வட்ட மையத்தின் போலார் ஆயதொலைவுகள் (r_0, \phi); r0 என்பது ஆதிப்புள்ளிக்கும் வட்ட மையத்துக்கும் இடைப்பட்ட தூரம்; φ என்பது வட்ட மையத்தையும் ஆதிப்புள்ளியையும் இணைக்கும் கோடானது  x-அச்சின் நேர்திசையுடன் உண்டாக்கும் கோண அளவு (இக்கோணம் எதிர் கடிகாரதிசையில் அளக்கப்படுகிறது)
இச்சமன்பாட்டிலிருந்து r இன் மதிப்பு: இதில் வர்க்கமூலத்திற்கு முன் வரக்கூடிய நேர் (+) மற்றும் எதிர்க் குறிகளுக்குக் (-) கிடைக்கும் இதன் வளைவரைகள் ஒன்றாகவே இருக்கும்.
சிக்கலெண் தளத்தில்
சிக்கலெண் தளத்தில் மையம் c மற்றும் ஆரம் (r) கொண்ட வட்டத்தின் சமன்பாடு:
இது துணையலகு வடிவில் கீழுள்ளவாறு அமையும்:
வட்டத்தின் சமன்பாட்டைப் பின்வருமாறு விரித்து எழுதி, அது பொதுமைப்படுத்த வட்டத்தின் சமன்பாட்டுடன் ஒத்துள்ளதைக் காண முடியும்:
பொதுமைப்படுத்தப்பட்ட வட்டத்துடன் ஒப்பிட,
வட்டத்தின் சுற்றளவு
வட்டத்தின் சுற்றளவிற்கும் விட்டத்திற்குமுள்ள விகிதம் π (pi), ஒரு விகிதமுறா மாறிலி; அதன் மதிப்பு தோராயமாக 3.141592654. வட்டத்தின் சுற்றளவு C; விட்டம் d; ஆரம் r எனில்:
வட்டத்தின் பரப்பளவு
வட்டத்தின் பரப்பளவானது, வட்டத்தின் சுற்றளவை அடிப்பக்கமாகவும் ஆரத்தைக் குத்துயரமாகவும் கொண்ட முக்கோணத்தின் பரப்பளவிற்குச் சமமென ஆர்க்கிமிடீசால் நிறுவப்பட்டுள்ளது. எனவே வட்டத்தின் பரப்பளவு A:
"வட்டத்து அரை கொண்டு விட்டத்து அரை ஆக்க
சட்டெனத் தோன்றுங் குழி" - காக்கைப் பாடினியம் 46:49
விளக்கம்: இதன்படி, வட்டத்தரைச் சுற்றளவு, \pi d^2
விட்டத்தரை = அரைவிட்டம் = d/2 இதன்படி, வட்டத்தின்பரப்பளவு, (\pi d^2)/4
குழி என்பது பரப்பைக் குறிக்கும் சொல்.
வெளியிணைப்புகள்
பகுப்பு:வட்டங்கள் பகுப்பு:வளைவரைகள் பகுப்பு:கூம்பு வெட்டுகள் பகுப்பு:வடிவவியல் வடிவங்கள்
எச். அப்துல் மஜீத்
'''எச். அப்துல் மஜீத்' (H. Abdul Majeed'') தமிழக அரசியல்வாதி ஆவார். இவர் 1984 ஆம் ஆண்டு நடைபெற்ற தேர்தலில் வேலூர் மாவட்டம், வாணியம்பாடி சட்டமன்றத் தொகுதியிலிருந்து இந்திய தேசிய காங்கிரஸ் கட்சி சார்பில் போட்டியிட்டு வெற்றி பெற்றார்.
இறப்பு
எச். அப்துல் மஜீத் அவர்கள் 1 செப்டம்பர் 1988 அன்று காலமானார். ,
மேற்கோள்கள்
பகுப்பு:வேலூர் மாவட்ட மக்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:8 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய முஸ்லிம்கள் பகுப்பு:தமிழக அரசியல்வாதிகள்
ப. ராமமூர்த்தி
பஞ்சாபிகேசன் ராமமூர்த்தி (20 செப்டம்பர் 1908 – 15 டிசம்பர் 1987) இந்திய மார்க்சியக் கம்யூனிஸ்ட் கட்சியின் முதல் அரசியல் தலைமைக் குழு உறுப்பினர்களில் ஒருவர். தமிழக சட்டமன்றத்தின் முன்னாள் எதிர்க்கட்சித் தலைவர் ஆவார். இவர் மதுரை வடக்கு சட்டமன்ற தொகுதியிலிருந்து தமிழ்நாடு சட்டமன்றத்திற்கு உறுப்பினராக 1952ஆம் ஆண்டு தேர்ந்தெடுக்கப்பட்டார்.
4வது மக்களவை நாடாளுமன்ற உறுப்பினராக மதுரை மக்களவைத் தொகுதியிலிருந்து 1967-ஆம் ஆண்டில் தேர்ந்தெடுக்கப்பட்டவர்.
வாழ்க்கை வரலாறு‍
வேப்பத்தூர் பஞ்சாபகேச சாஸ்திரி என்ற சம்ஸ்கிருத பண்டிதரின் மகனாகச் சென்னையில் பிறந்தார்.
இறப்பு
1987, டிசம்பர் 15 அன்று காலமானார்.
மேற்கோள்கள்
பகுப்பு:1908 பிறப்புகள் பகுப்பு:1987 இறப்புகள் பகுப்பு:மதுரை மக்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:மதுரை அரசியல்வாதிகள் பகுப்பு:தமிழ் பொதுவுடமைவாதிகள் பகுப்பு:தொழிற்சங்கவாதிகள் பகுப்பு:இந்திய அரசியல்வாதிகள் பகுப்பு:பொதுவுடமைவாதிகள் பகுப்பு:4வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:மாநிலக் கல்லூரி மேனாள் மாணவர்கள் பகுப்பு:1 ஆவது தமிழ்நாடு சட்டமன்ற உறுப்பினர்கள்
ஆணைக்குப்பம் முத்துமாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்துமாரியம்மன் சன்னதியும், லட்சுமி, சரஸ்வதி, துர்க்கை, ஐயப்பன், நவகிரகங்கள். உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் செடல் விழா முக்கிய திருவிழாவாக நடைபெறுகிறது. சித்திரை மாதம் பௌர்ணமி திருவிழாவாக நடைபெறுகிறது.
பதினெண் புராணங்கள் (நூல்)
பதினெண் புராணங்கள் (நூல்)  (The Eighteen Mythological), நர்மதா பதிப்பகம், சென்னை, 2011-ஆம் ஆண்டில் வெளியிட்டது. வியாசர் வடமொழியில் எழுதிய பதினெட்டு புராணங்களை, தமிழில் கீழ்க்கோவளவேடு கிருட்டிணமாச்சாரியார், அஷ்ட தச புராணங்கள் என்னும் பதினெண் புராணங்கள் எனும் தலைப்பில் ஒரே நூலாக தொகுத்துள்ளார். இந்நூல் பாமர மக்களுக்கும் எளிதில் புரியும்படி புராணங்கள் விளக்குகிறது.
அனு வர்தன்
அனு வர்தன் (Anu Vardhan) ஓர் இந்திய ஆடை வடிவமைப்பாளரும் தொழில்முனைவோரும் ஆவார். அறிந்தும் அறியாமலும் (2005),பட்டியல் (2006) பில்லா (2007) போன்ற பெரும் வெற்றி பெற்ற படங்களை இயக்கிய இயக்குநர் விஷ்ணுவர்த்தன் இவரது கண்வராவார். இவர்கள் திருமணத்துக்குப் பிறகு பல படங்களில் இணைந்து பணியாற்றுகின்றனர். தனது கணவர் படங்களில் இவர் முன்னணி நடிகர், நடிகைகளுக்கு ஆடை வடிவைப்பாளாராக இருக்கிறார். இவர், நடிகர் ரசினிகாந்து நடித்த கபாலி, கபாலி போன்ற படங்களில் ஆடை வடிமைப்பாளராக இருந்தார்.
தொழில்
சென்னை, இலயோலா கல்லூரியின் காட்சி தொடர்பாடல் பட்டதாரியான இவர் சிறந்த ஆடை வடிவமைப்பிற்கான மாநில விருது உட்பட பல விருதுகளைப் பெற்றவர். தனது குடும்ப நண்பர் சந்தோஷ் சிவனின் இயக்கத்தில் வெளிவந்த தி டெரரிஸ்ட் (1997) என்ற திரைப்படத்தின் மூலம் அனு வர்தன் திரையுலகில் முதலில் ஈடுபட்டார். இதில் இவர் ஆடை வடிவமைப்பு, திரைக்கதை உரையாடல் ஆகியவற்றிலும் பங்கு கொண்டிருந்தார். மேலும், ஆயிஷா தர்கர் என்ற படத்தின் முன்னணி கதாபாத்திரத்தின் நண்பராக படத்தில் தோன்றினார். அசோகா (2001) என்றத் திரைப்படத்தில் முதன்மை ஆடை வடிவமைப்பாளராக மீண்டும் சிவனுடன் பணிபுரிந்தார். வரலாற்று காலம் குறித்த விரிவான ஆராய்ச்சிக்குப் பிறகு, இவர் 3ஆம் நூற்றாண்டு கால ஆடைகளை முன்னணி நடிகர்களான சாருக் கான், கரீனா கபூர் ஆகியோருக்கான ஆடைகளைத் தயாரிக்க உதவினார். இயக்குநர்களான விஷ்ணுவர்தன், சிவா ஆகியோரது இயக்கத்தில் அவர்களுடன் ஒருங்கிணைந்து நடிகர் அஜித்குமாருடன் விரிவாக பணியாற்றியுள்ளார்.
2016 ஆம் ஆண்டில், அனு வர்தன் கபாலியில் (2016) பணியாற்றினார், இவர் ரஜினிகாந்தை உயர்குடும்ப உடைகள் அணிந்த ஒருவராகவும் 1980களில் தோற்றமளிக்கும் தொழிலாளியாகவும் இரண்டு வெவ்வேறு தோற்றங்களில் வடிவமைத்தார். இத்திரைப்படம் மூலம் பெரும் பாராட்டுதல்களையும் ஏராளமான விருதுகளையும் பெற்றார். படத்தின் வெற்றி இயக்குனர் பா. ரஞ்சித் இரசினிகாந்துடனான தனது அடுத்த படமான காலாவில் (2018) இவரை ஒப்பந்தம் செய்ய தூண்டியது. இந்த படத்தில், அனு முதன்மையாக ஒரு கருப்பு கருப்பொருளுடன் குர்தாக்கள் மற்றும் லுங்கிகள் அணிந்து நடிகர்களை நடிக்க வைத்தார்.
பதினெண் புராணங்கள் (நூல்)
இந்நூலின் உள்ளடக்கம்:
அனு வர்தன்
தொழில்
அனு தனது வேலையில் கைத்தறி தயாரிப்புகளை தவறாமல் பயன்படுத்துகிறார். குறிப்பாக விசுவாசம் (2019) படத்தில் நயன்தாராவுக்காக பட்டு-பருத்தி புடவைகளை வடிவமைத்தார். இவரது பாணியின் புகழ் இதேபோன்ற தயாரிப்புகளுக்கான தேவையைத் தூண்டியது. பிகில் (2019), தர்பார் (2020) ஆகிய படங்களில் நயன்தாராவுக்கு ஒத்த பொருட்களைக் கொண்ட ஆடைகளை இவர் தொடர்ந்து வடிவமைத்தார்.
தயாரிப்பு நிறுவனம்
இவரும் இவரது கண்வர் விஷ்ணுவர்தனும் சேர்ந்து "விஷ்ணு வர்தன் பிலிம்ஸ்" என்றத் திரைப்படத் தயாரிப்பு நிறுவனத்தைத் தொடங்கினர். இந்நிறுவனம் மூலம் பிங்கர்டிரிப் என்ற ஒரு வலைத் தொடரை தயாரித்தனர். இதில் அக்சரா ஹாசன், அஸ்வின் ககுமனு, சுனைனா, காயத்ரி ஆகியோர் முக்கிய வேடத்தில் நடித்திருந்தனர். இப்படம் ஜீ5இல் நேரடியாக ஒளிபரப்பப்பட்டது. இது சமூக வலை தளங்களை பயன்படுத்துவோர் எதிகொள்ளும் பிரச்சனைகளை பேசியது.
எக்காள மீன்
எக்காள மீன் (Cornetfishes அல்லது flutemouths) என்ற மீன்கள் Fistulariidae என்ற குடும்பத்தைச் சார்ந்தவை. இவை நீண்டு குழாய் போலக் காணப்படுபவை. இவை ஒற்றைப் பேரினத்துடன், நான்கு சிற்றினங்களைம உள்ளடக்கியவை. வெப்பமண்டல, மிதவெப்ப மண்டலக் கடல்பகுதியில் உலகம் முழுவதும் இவைக் காணப்படுகின்றன.
அனு வர்தன்
தனிப்பட்ட வாழ்க்கை
அனு வர்தன் மூத்த தமிழ் நடிகர் என். எஸ். கிருஷ்ணனின் பேத்தி ஆவார். திரைப்பட இயக்குனர் விஷ்ணுவர்தன் இவரது கணவராவார். இவர்கள் சென்னை இலயோலா கல்லூரியில் சந்தித்து திருமணம் செய்து கொண்டனர். சந்தோஷ் சிவனின் "தி டெரரிஸ்ட்" (1997)படத்திலும் இணைந்து பணியாற்றினார்கள்.
எக்காள மீன்
இவை 200 செ.மீ. (6.6 அடி) நீளம் வரை வளரக்கூடியவை. மெல்லியதாகவும், விலாங்குகளைப் போல நீண்ட உடலமைப்பை உடையவை. ஆனால் மிக நீண்ட மூக்குப்பகுதியையும், தனித்துவமான முதுகுப்புற மற்றும் குதத்துடுப்புகளை உடையவை. வாலடியில் தனித்து தெரியும் சாட்டை போன்ற அமைப்பும், நீள்வட்ட கண்களும் எக்காள மீனினத்தின் தனித்துவமான அடையாளம்.
இவை பொதுவாக கடலோரம் அல்லது பவளப் பாறை பகுதிகளில் சிறு மீன்கள், ஓட்டுமீன்கள் மற்றும் பிற முதுகெலும்பில்லாத உயிர்களை உண்டு வாழ்கின்றன.
எக்காள மீன்களைப் பிடிக்க மீனவர்கள் அவ்வளவாக ஆர்வம் காட்டுவதில்லை. இவற்றை உள்ளூர் மீன் சந்தைகளில் காணலாம்.
வெளி இணைப்புகள்
பகுப்பு:மீன்கள்
அனு வர்தன்
வெளி இணைப்புகள்
பகுப்பு:இந்தியப் பெண் அலங்கார வடிவமைப்பாளர்கள் பகுப்பு:வாழும் நபர்கள்
பதினெண் புராணங்கள் (நூல்)
கூடுதல் வாசிப்புக்கு
பகுப்பு:இந்து சமய நூல்கள் பகுப்பு:2011 தமிழ் நூல்கள் பகுப்பு:புராணங்கள் பகுப்பு:சமசுகிருத நூல்கள்
ஓலைச்சுவடிகளை நூல்களாகப் பதிப்பித்த பதிப்பாசிரியர்கள்
தமிழ் மொழியில் இன்று கிடைக்கக்கூடிய இலக்கிய, இலக்கண, மருத்துவ, கலை நூல்கள் அனைத்தும் தமிழ் ஓலைச்சுவடிகளைத் தேடி எடுத்து அவற்றைப் பதிப்பித்த பதிப்பாசிரியர்களின் பட்டியல் இங்கு தரப்பட்டுள்ளன. பதிப்பாசிரியர்கள் அச்சில் பதிப்பித்த நூல்களைப் பற்றி மட்டுமே இங்கே குறிக்கப்பட்டுள்ளன. அவர்கள் இயற்றியளித்த தனி நூல்கள் வேறு பலவுமுள்ளன.
உசாத்துணைகள்
பகுப்பு:தமிழ் அச்சுக்கலை
பைத்துலகம் ஆளுநரகம்
பெத்லகேம் கவர்னரேட் (Bethlehem Governorate, محافظة بيت لحم  Muḥāfaẓat Bayt Laḥm ; נפת בֵּית לֶחֶם    Nafat Beyt Leħem ) என்பது பாலஸ்தீனத்தின் 16 ஆளுநரகங்களில் ஒன்றாகும். இது எருசலேமுக்கு தெற்கே மேற்குக் கரையின் ஒரு பகுதியை கொண்டதாக உள்ளது. இதன் முதன்மை நகரம் மற்றும் மாவட்ட தலைநகரமாக பெத்லகேம் உள்ளது. பாலஸ்தீனிய புள்ளிவிவர பணியகத்தின் படி, இதன் மக்கள் தொகை 2012 இல் 199,463 ஆக மதிப்பிடப்பட்டது.
நிலவியல்
மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகம் (OCHA) படி, ஆளுநரகத்தின் மொத்த பரப்பளவு 660 கி.மீ² ஆகும். இஸ்ரேலின் ஆக்கிரமிப்பு காரணமாக, ஆளுநரகத்தின் பகுதியில் பாலஸ்தீனியர்கள் 13% மட்டுமே பயன்படுத்த முடியும். அதில் பெரும்பகுதி மே 2009 வரை துண்டு துண்டாக இருந்தது.
அரசியல்
அரசியல் ரீதியாக, பெத்லகேம் ஆளுநரகமானது பாலஸ்தீனிய இடதுசாரிகளின் கோட்டையாகும். 2006 பாலஸ்தீனிய சட்டமன்றத் தேர்தலில் பாலஸ்தீன விடுதலைக்கான மக்கள் முன்னணி மற்றும் மாற்று கூட்டணி என இரண்டுமே இங்கு சிறந்த வாக்குகளைப் பெற்றன. இதன் தற்போதைய ஆளுநராக சலா அல் தமரி உள்ளார்.
வட்டாரங்கள்
thumb| பிரிப்பு தடைகளுடன் பெத்லகேம் கவர்னரேட் ஆளுநரகம் 10 நகராட்சிகள், 3 அகதி முகாம்கள் மற்றும் 58 கிராமப்புற மாவட்டங்களைக் கொண்டுள்ளது.
குறிப்புகள்
பகுப்பு:பலத்தீன தேசிய ஆணையத்தின் மேற்குக் கரை ஆளுநரகங்கள்
கொரட்டூர்
கொரட்டூர்  (Korattur) (13 06' 48.95N, 80 11'32.87E) இந்தியாவின் சென்னைக்கு வடமேற்கில் அமைந்த புறநகர் குடியிருப்புகளில் ஒன்றாகும். சென்னை மாவட்டத்தில் உள்ள அம்பத்தூர் வட்டத்தில் உள்ள அம்பத்தூர் நகராட்சியைச் சேர்ந்தது கொரட்டூர். இப்பகுதி சென்னை - மும்பை செல்லும் இருப்புப் பாதையில் சென்ட்ரல் நிலையத்திலிருந்து 10 கி.மீ தொலைவில் உள்ளது. இருபதாம் நூற்றாண்டில் கிராமமொன்றாக இருந்த இப்பகுதி இன்று பரபரப்பான நகர்ப்பகுதியாக விளங்குகிறது. இங்குள்ள பல ஏரிகள் தூர்ந்து அங்கு கட்டிடங்கள் கட்டப்படுவதால் மழைக்காலங்களில் வடிகாலின்றி மழைநீர் தேங்கி நிற்கிறது.
இங்குள்ள குறிப்பிடத்தக்க கல்வி நிலையங்கள்:
மேற்கோள்கள்
பகுப்பு:சென்னை
மலையம்பாக்கம் ஊராட்சி
மலையம்பாக்கம் ஊராட்சி (Malaiyambakkam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள குன்றத்தூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5025 ஆகும். இவர்களில் பெண்கள் 2528 பேரும் ஆண்கள் 2497 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வசந்த அழைப்புகள்
வசந்த அழைப்புகள் 1980 ஆம் ஆண்டு வெளிவந்த தமிழ்த் திரைப்படமாகும். டி. ராஜேந்தர் இயக்கத்தில் வெளிவந்த இத்திரைப்படத்தில் விஜயன், ரூபா மற்றும் பலரும் நடித்துள்ளனர்.
பிஃபா 09
FIFA 09 என்பது எலக்ட்ரானிக் ஆர்ட்ஸ் நிறுவனத்தினால் 2008 ஆம் ஆண்டு வெளியிடப்பட்ட FIFA தொடர்களின் கால்பந்து வீடியோ விளையாட்டு ஆகும். இது EA கனடாவில் உருவாக்கப்பட்டு, எலக்ட்ரானிக் ஆர்ட்ஸால் EA விளையாட்டுகளுக்கான குறியீடுடன் உலகம் முழுவதும் வெளியிடப்பட்டது. மேலும் இது 2008 ஆம் ஆண்டு அக்டோபர் 2 ஆம் தேதி ஆஸ்திரேலியாவிலும், 2008 ஆம் ஆண்டு அக்டோபர் 3 ஆம் தேதி ஐரோப்பாவிலும், அக்டோபர் 14 ஆம் தேதி வடக்கு அமெரிக்காவிலும் வெளியிடப்பட்டது. 2008 ஆம் ஆண்டு நவம்பர் 18 ஆம் தேதி N-Gage பதிப்பு வெளியிடப்பட்டது. இதன் PC க்கான செய்முறை பதிப்பு 2008 ஆம் ஆண்டு செப்டம்பர் 10 ஆம் தேதியும், ப்ளேஸ்டேஷன் 3 மற்றும் Xbox 360 களுக்கான செய்முறை பதிப்பு 2008 ஆம் ஆண்டு செப்டம்பர் 11 ஆம் தேதியும் வெளியிடப்பட்டது. PS3 மற்றும் Xbox 360 ஆகிய இரண்டும் ஒரே மாதிரியான செயல்முறைகளுடன் ஆனால் விளையாட்டு மைதானத்தில் மட்டும் வேறுபட்டு இருந்தன PS3 முறையானது FIWC மைதானத்தையும் Xbox 360 பதிப்பு புதிய வெம்ப்லே மைதானத்தையும் கொண்டிருந்தன. விளையாட்டிற்கான குறிச்சொல்லாக "லெட்'ஸ் FIFA 09" இருந்தது.
வசந்த அழைப்புகள்
இசை
திரைப்படத்தில் பாடல்கள் எழுதி டி. ராஜேந்தர் இசையமைத்துள்ளார்.
வெளி இணைப்புகள்
பகுப்பு:1980 தமிழ்த் திரைப்படங்கள்‎ பகுப்பு:டி. ராஜேந்தர் இயக்கிய திரைப்படங்கள் பகுப்பு:டி. ராஜேந்தர் இசையமைத்த திரைப்படங்கள்
பிஃபா 09
திருத்தங்கள்
இந்த விளையாட்டில் 250க்கும் மேற்பட்ட திருத்தங்கள் செய்யப்பட்டுள்ளதாக இந்த விளையாட்டை உருவாக்கியவரான டேவிட் ருட்டர் (David Rutter) ஒரு பேட்டியின் போது கூறினார்.
FIFA வில் செய்யப்பட்ட புதிய திருத்தங்கள் காரணமாக விளையாடுபவர்கள் பந்தை வேகமாக வெளிவிட்டு, வேகமாக நகர்த்த முடியும். புதிய நெருக்கித்தள்ளும் அமைப்பின் மூலம் வீரர்கள் தோள்பட்டையில் மோதிக் கொள்ளும் போது அதிக சக்தி அளிக்கலாம், நேர்த்தியான அசைவூட்டம் மூலம் விளையாடுபவர்கள் படங்களை எடுத்துக் கொள்ளலாம்.
இந்த பதிப்புகளில் உள்ள மற்றொரு மாற்றம் சீரமைக்கப்பட்ட மோதல் அமைப்பு ஆகும். ஒவ்வொரு வீரருக்கும் தனித்த பலம் மற்றும் உடல் திறன்கள் இருக்கும். எனவே இந்த அமைப்புகள் மோதிக் கொள்ளும் வீரர்களின் வேகம், எடை மற்றும் திறன் ஆகியவற்றை கணக்கிட்டு அதன்படி செயல்படுகின்றன.
இவைகளின் மூலம் கோல்கீப்பரை குறிப்பிட்ட இடத்தில் நிற்க வைத்தல், பந்தை பாதுகாப்பதில் சிறந்த விளைவுகள் மற்றும் பந்தைப் பாதுகாத்த பிறகு வேகமாக மீட்சி பெறுதல் போன்ற புதிய கோல்கீப்பர் தொழில்நுட்பமும் சேர்க்கப்பட்டுள்ளது.
FIFA 08 இல் இருந்து மற்றுமொரு திருத்தம், காலநிலையும் நேரமும் ஆகும். கிக்-ஆப் பகுதியிலிருந்து மழை மற்றும் பனி போட்டிகளை விளையாட முடியும். மேனேஜர் பகுதியில் காலநிலை விளைவுகள் இல்லை. மைதானங்களின் தேர்வைப் பொறுத்து விளையாட்டுகளை பகல் பொழுது, அந்திப் பொழுது அல்லது இரவு நேரங்களில் விளையாடலாம்.
FIFA 09 விளையாட்டில் "10 vs. 10" "பி எ ப்ரோ" ஆன்லைன் விளையாட்டுகள் உள்ளன. ப்ளேஸ்டேஷன் 3 மற்றும் Xbox 360 பதிப்புகளில் UEFA யூரோ 2008 என்ற பயனாளி-கட்டுப்படுத்தும் விளையாட்டு கொண்டாட்டங்கள் போன்ற சிறப்பியல்புகள் உள்ளன.
விளையாட்டின் த "பி எ ப்ரோ" பகுதியும் மேம்படுத்தப்பட்டுள்ளது. ஒற்றை விளையாட்டு வீரராக PC, Xbox360 மற்றும் PS3 பதிப்புகளில் நான்கு பருவங்களில் விளையாட இயலும். வீரர்களின் திறமையை பொறுத்து தாங்கள் விளையாடும் நாடு மற்றும் குழுக்களை PS3 மற்றும் Xbox 360 முனையங்களில் மாற்றிக் கொள்ள இயலும். PC பதிப்புகளில் இந்த சிறப்பியல்பு இல்லை.
அடிடாஸ் நேரடிப் பருவம்
வீரர்களில் முந்தைய ஆட்டங்கள் நிகழ்காலத்தில் நிகழும் ஏற்றம் மற்றும் இறக்கங்களில் பிரதிபலிக்கும் வண்ணமும் மற்றும் வீரரின் திறன் மற்றும் பண்புகளை ஆற்றலுடன் புதுப்பிக்கும் படியும் 2008 ஆம் ஆண்டு ஆகஸ்ட் 20 ஆம் தேதி EA புதிய அடிடாஸ் நேரடி பருவம் என்ற முறையை துவக்கியது. நேரடி பருவங்கள் உயர் மதிப்பு சேவைகளுடன் ப்ளேஸ்டேஷன் 3, Xbox 360 மற்றும் PCகளுடன் பார்க்லேஸ் ப்ரீமியர் லீக், த லிகா BBVA, த லிக் 1, த புண்டெஸ்லிகா, த சீரி A மற்றும் த ப்ரைமா டிவிசன் டி மெக்ஸிகோ போன்ற ஆறு லீக்குகளில் கிடைக்கக்கூடியதாக இருந்தது. விளையாடுபவர்கள் ஒரு லீக்கை இலவச முறையில் பரிசோதனைக்காக தேர்ந்தெடுத்து 2008-09 ஆண்டு இறுதிப் பருவம் வரை விளையாடலாம். மற்ற லீக்குகளை தேர்ந்தெடுத்தால் ஒவ்வொரு லீக்கும் £4.99 விலையிலும், அனைத்து லீக்குகளையும் தேர்ந்தெடுத்தால் அவை மொத்தமாக £12.99 (US$20.00) விலையிலும் கிடைக்கும்.
பயனர்-கட்டுப்பாட்டில் உள்ள கொண்டாட்டம்
பயனர்-கட்டுப்பாட்டில் உள்ள கோல் கொண்டாட்டங்கள் யூரோ 2008 இன் அதிகாரப்பூர்வ வீடியோ விளையாட்டுகளிலிருந்து சோதனை முறையில் முதன் முதலாக FIFA தொடர்களில் இணைக்கப்பட்டது. முன்பே-உள்ளிடப்பட்ட கொண்டாட்டங்களின் வகைகளை விளையாடுபவர் தேர்ந்தெடுக்கலாம். இந்த சிறப்பியல்பு ஏழாம் தலைமுறை முனையங்களில் மட்டும் உள்ளது (P மற்றும் Wii களில் கொள்திறன் வரம்பினால் இல்லை).
புதுப்பித்தல்
இடமாற்று விண்டோவில் செய்யப்பட்ட மாற்றங்களை தொடர்ந்து 2009 ஆம் ஆண்டு ஜனவரி மாதத்தில் FIFA 09 இல் மாற்றங்கள் புதுப்பிக்கப்பட்டன. இந்த புதுப்பித்தலானது 2009 ஆம் ஆண்டு பிப்ரவரி 10 முதல் ஆன்லைனில் நேரடியாக பதிவிறக்கம் செய்து விளையாட்டில் இணைத்துக் கொள்ளும் படி இருந்தது.
ப்ளேஸ்டேஷன் 3க்கான கோப்பைகள் மற்றும் உச்சகட்ட அணி முறைகளுடன் 2009 ஆம் ஆண்டு மார்ச் 19 அன்று FIFA 09 1.02 பதிப்பு புதுப்பிக்கப்பட்டது. ஜூன் 6 ஆம் தேதி 1.03 பதிப்பு வெளிவிடப்பட்டது. முந்தைய விளையாட்டுகளில் ஏற்பட்ட பல்வேறு பிரச்சனைகளுக்கு இந்த பதிப்பு தீர்வு கண்டது.
உச்சகட்ட அணி முறை
உச்சகட்ட அணிகள் FIFA 09 விரிவாக்கங்களுக்காக ப்ளேஸ்டேஷன் 3 மற்றும் Xbox 360 விளையாட்டு முறைகளுக்கு மட்டும் பதிவிறக்கம் செய்து கொள்ளலாம். இதே மாதிரியான விளையாட்டு முறை EA ஸ்போர்ட்ஸ் கால்பந்து விளையாட்டான UEFA சேம்பியன்ஷிப் லீக் 2006-2007 ஆம் ஆண்டு இருந்தது. ஆயிரக்கணக்கான பயனர்களிடமிருந்து வீரர்களை வாங்குவது, விற்பது, ஏலத்தில் எடுப்பது மற்றும் வியாபாரம் செய்வது போன்ற முறைகளில் பயனர்கள் தங்களின் அணிகளை உருவாக்கி கொள்ளலாம். தங்களது அணிகளுடன் ஆன்லைன் அல்லது ஆப்லைனில் மைக்ரோசாப்ட் புள்ளிகளின் உதவியால் அட்டைப் பொதிகளை வைத்து விளையாடி புள்ளிகளை பெறலாம் அல்லது நாணயங்களை உபயோகித்து விளையாடும் ஆட்டங்களில் இலாபம் பெறலாம். அட்டைப் பொதிகள் தங்கம் (5,000 புள்ளிகள்), வெள்ளி (2,500 புள்ளிகள்) அல்லது வெண்கலம் (500 புள்ளிகள்) என்று பிரிக்கப்பட்டு இருந்தன. அட்டைப் பொதிகள் தொடர்பில்லாத அட்டைகளை கொண்டிருந்தன. எனவே பயனர் தான் எந்த வகையான புள்ளியை பெறுகிறோம் என்பதை அறிய இயலாது. இது முழுமையாக அல்லது பயனர் விருப்பத்திற்கு ஏற்ப கட்டுபாடுகளை தங்கள் அணிகளுக்கான உச்சகட்ட அணியில் உருவாக்க பயனருக்கு உதவுகிறது. இதில் உலகில் உள்ள மற்ற அணிகளுடனும் நமது அணி பங்கு கொள்ளும் விதத்திலும் அமைக்கலாம்.
அட்டைகள்
FIFA 09 மண்டல பதிப்புகளுக்கு வேறுபட்ட அட்டைகள் உள்ளன. ஸ்பெயின் வட்டாரத்தை தவிர்த்து ஒவ்வொரு வட்டாரத்தின் அட்டையிலும் ரொனால்டினோ மற்றும் பல்வேறு வீரர்களின் படங்கள் இருக்கும். இங்கிலாந்து மற்றும் ஆஸ்திரேலியா அட்டைகளில் வைனி ரூனே; ஜெர்மன் அட்டைகளில் கெவின் குரான்யி; இத்தாலி அட்டைகளில் டானிலி டி ரோசி; ஐரிஷ் அட்டைகளில் ரிச்சர்ட் டுனே; செக் அட்டைகளில் பீடர் செக்; பிரான்ஸ் அட்டைகளில் ப்ரான்க் ரிப்ரி மற்றும் கரீம் பென்சிமா; ஹங்கேரியன் அட்டைகளில் பாலஸ் டிஷ்சுஷாக்; போர்ச்சுகீஸ் அட்டைகளில் ரிக்கார்டோ கியர்ஸ்மா; ஸ்பானிஷ் அட்டைகளில் கான்சோலோ ஹிக்யன்; ஸ்விஷ் அட்டைகளில் ட்ரான்க்யூலோ பர்நெட்டா; வடக்கு அமெரிக்கா பதிப்புகளில் கில்லர்மோ ஓச்சோ மற்றும் மௌரைஸ் எடு ஆகியோர் இடம் பெற்றுள்ளனர். ஸ்காட்டிஷ் அணியான ரேஞ்சர்களாக எஜு ஒப்பந்தம் செய்யப்பட்டார். ஆனால் அமெரிக்கா தேசிய அணியின் சட்டைகளில் எஜுவின் படம் மாற்றப்பட்டது மற்றும் ரொனால்டினோ, மிலன் அணிக்கான சட்டைகளில் இடம்பெற்றுள்ளார்.
லீக்குகள் மற்றும் அணிகள்
500 அணிகள் மற்றும் 30 லீக்குகள் விளையாட்டில் உள்ளன. FIFA 08 போட்டிகளை விட இரண்டு அணிகள் குறைந்து 41 தேசிய அணிகள் உள்ளன.
லீக்குகள்
1 ரெக்ட்ரோப் அல்டாக் மற்றும் ஸ்ட்ரம் க்ராஸ் உரிமம் பெறாத முத்திரைகளில் தோற்றம்.
2 கோயாஸ் மற்றும் சர்வதேச உரிமம் பெறாத அணிப் பெயர்கள் மற்றும் கருவி மற்றும் முத்திரைகளில் தோற்றம்.
3 செஸ்டர் சிட்டி உரிமம் பெறாத அணிப் பெயர்களில் தோற்றம்.
4 போலோக்னா, காட்டினா, காக்லியரி, ஜியோனோ, நாபோலி மற்றும் பலேர்மோ உரிமம் பெறாத அணிப் பெயர்கள் மற்றும் முத்திரைகளில் தோற்றம்.
5 அன்கோனா, சிட்டாடெல்லா மற்றும் சலெர்னிடனா உரிமம் பெறாத அணிப் பெயர்கள் மற்றும் முத்திரைகளில் தோற்றம்.
6 மடினா மற்றும் ட்ரிவிசோ சென்ற பருவத்தின் அதிகாரப்பூர்வ அணி கருவி தோற்றம்.
7 பியாஸ்ட் கில்வைஸ், போலோனிய வர்ஷா மற்றும் ஸ்லாஸ்க் வொர்க்லா உரிமம் பெறாத அணிப் பெயர்கள், முத்திரைகள் மற்றும் கருவிகளில் தோற்றம்.
8 AIK, டிஜுர்கார்டன், ஹாமர்பை மற்றும் IFK கோட்டிபோர்க் உரிமம் பெறாத அணிப் பெயர்கள், கருவிகள் மற்றும் முத்திரைகளில் தோற்றம்.
மற்றயவை
விளையாட்டில் குறிப்பிடப்படாத லீக்குகளின் சங்கங்களைப் பற்றி இந்தப் பகுதி விவரிக்கிறது. இந்த லீக்கில் உள்ள வீரர்கள் எந்த அணியையும் சார்ந்து இருக்கலாம்.
1 தற்போதைய ஜென் பதிப்பில், க்ளாசிக் XI மற்றும் வேர்ல்ட் XI தனியாக வேர்ல்ட் லீக்கில் உள்ளது.
தேசிய அணிகள்
FIFA 09 இல் 39 அணிகள் சர்வதேச பிரிவில் இருந்தன. இதில் ஜப்பான் விலகியது குறிப்பிடத்தக்கதாக இருந்தது (2002 ஆம் ஆண்டு உலகக்கோப்பையின் 16 ஆவது சுற்றில் இது நடைபெற்றது). எனினும் உரிமம் பெறுவது தற்போது கொனாமி வசம் உள்ளது. தற்போதைய தலைமுறை முனையங்களில் பின்வரும் சர்வதேச அணிகள் விளையாடுகின்றன. ஆனால் அனைத்து அணிகளும் முழுமையாக உரிமம் பெற்றவை அல்ல எ.கா. நெதர்லாந்து மற்றும் ரஷ்யா.
1 ஒன்று அல்லது அதற்கு மேற்பட்ட கற்பனை வீரர்களை கொண்டது.
3 விளையாட்டில் தேசிய பேரவையின் திட்டங்கள் உண்டு, ஆனால் தரமான கருவிகள் இல்லை.
ஸ்டேடியா
பின்வருவது ப்ளேஸ்டேஷன் 3 மற்றும் Xbox 360க்கான FIFA 09 இன் முழுமையான ஸ்டேடிய பட்டியலாகும். இங்கிலாந்து, ஸ்காட்லாந்து மற்றும் ஆஸ்திரேலியாவில் உள்ள குழுக்களுக்கு ஒதுக்கப்பட்ட ஸ்டேடியம் இருந்தது. பெரிய எழுத்துகளில் உள்ள ஸ்டேடியம் தேசிய அணிகளுக்கான ஸ்டேடியம்.
உரிமம் பெற்ற ஸ்டேடியா
ஜெனரிக் ஸ்டேடியா
1 கடந்த இரண்டு பருவங்களில் ஜூவண்டெஸ் மற்றும் டொரினோ இந்த மைதானங்களை உபயோகப்படுத்தவில்லை. ஸ்டேடியோ ஒலிம்பிகோ டி டொரினோவில் இரண்டு அணிகளும் விளையாடியது விளையாட்டில் இடம்பெறவில்லை.
2 PC, PS2, Wii மற்றும் PSP மட்டும். PS2 மற்றும் Wii பதிப்புகளில் இவைகள் தான் ஜெனிரிக் ஸ்டேடியங்கள்.
3 PS2 மற்றும் Wii மட்டும்
4 அணிகள் விளையாட்டில் சேர்க்கப்படவில்லை எனினும் அவைகளின் மைதானங்கள்.
வர்ணனையாளர்கள்
மார்டின் டெய்லர் மற்றும் அண்டி க்ரே விளையாட்டிற்கான ஆங்கில-மொழி வர்ணனையை மேற்கொண்டனர். சிலைவ் டைல்டெஸ்லே PC, நிண்டெண்டோ DS, ப்ளேஸ்டேசன் 2 மற்றும் Wii பதிப்புகளுக்கு டெய்லருக்கு பதிலாக மாற்றப்பட்டார். ப்ளேஸ்டேஷன் ஸ்டோர் (ப்ளேஸ்டேஷன் 3) மற்றும் Xbox லைவ் மார்கெட்ப்ளேஸ் (Xbox 360) போன்றவற்றிலிருந்து பயனர்கள் தங்களுக்கு தேவையான மொழிகளின் வர்ணனைகளை பதிவிறக்கம் செய்து கொள்ளலாம். ஆங்கில மொழிக்கான மற்றொரு தேர்வு சிலைவ் டைல்டெஸ்லே மற்றும் அண்டி டவுன்செண்ட். மற்ற மொழிகளுக்கான வர்ணனையாளர்கள்:
Wii பதிப்பு
விளையாட்டின் Wii பதிப்பானது FIFA 09 ஆல்-ப்ளே (அமெரிக்காவில் FIFA சூக்கர் 09 ஆல்-ப்ளே ) என்ற பெயருடன் EA ஸ்போர்ட்ஸின் இயக்க அமைப்புகளுக்கான புதிய ஆல்-ப்ளே குறியாகும். மற்ற முனையங்களில் உள்ள பொதுவான 11 vs 11 கால்பந்து ஆட்டங்களைக் கொண்டும், "ஃபுட்டீ மேட்ச்" என்ற புதிய 8 vs 8 கால்பந்து ஆட்டமும் அறிமுகம் செய்யப்பட்டது. இந்த அமைப்பின் சிறப்பியல்பு உலகில் உள்ள மற்ற அணிகளை வென்று அவர்களது "சூப்பர்ஸ்டார் அணித் தலைவரை" விடுவிப்பதாகும். மற்ற இயக்க நிலைகளில் காணப்படும் "மேனேஜர் முறை" முதன் முறையாக FIFA 09 இயக்க அமைப்பில் இடம் பெற்றது. முன் எப்போதும் இல்லாத முறையில் பயனர்கள் கேம்க்யூப் மற்றும் க்ளாசிக் கண்ட்ரோலர்களை Wii ரிமோட் மற்றும் நன்சக்குடன் உபயோகிக்கலாம். விளையாடுவதற்கு இரண்டு முறைகள் உள்ளன. முதலில், குறைந்த அனுபவம் உள்ளவர்களுக்கான ஆல்-ப்ளே அடிப்படை கட்டுப்படுத்து கருவிகளுடன் விளையாடுபவர் தங்களாகவே நன்சக் இணையும் வரை நகரலாம். மற்றொரு விளையாட்டு முறை மேம்பட்ட விளையாட்டு, இந்த முறையில் பயனர் நன்சக் மற்றும் ரிமோட் முறையில் தனக்கு தேவையான விளையாட்டு வீரருக்கு அனுப்பலாம்.
DS மற்றும் PSP
ப்ளேஸ்டேஷன் ஃபோர்டபில் மற்றும் நிண்டெண்டு DS பதிப்புகள் "பி ய ப்ரோ" முறைகளை முதன் முறையாக கொண்டிருந்தன.
PC மற்றும் PS2
PC மற்றும் ப்ளேஸ்டேஷன் 2 வகை பிரிவுகளில் சிறப்பு பந்தய விளையாட்டு முறைகள் அமைக்கப்பட்டு இருந்தன. இந்த 61 பந்தய விளையாட்டுகளில் 42 அதிகாரப்பூர்வ-உரிமம் பெற்றவைகளும் இருந்தன. விளையாடுபவர் தனக்கான பந்தய விளையாட்டுகளை உருவாக்கி கொள்ளலாம். கணினி வழி விளையாட்டு பிரிவில் விசைப்பலகை கட்டுப்பாடுகளுடன் கணினிச் சுட்டி கட்டுபாடுகளும் இணைக்கப்பட்டு, விளையாடுபவர் கணினிச் சுட்டியின் மையத்தில் இருக்கும் விசையின் உதவியுடன் தந்திரமான இயக்கங்களை இயக்கும் விதத்தில் அமைக்கப்பட்டது.
ஒலித்தட்டு
முழுமையான FIFA 09 ஒலித்தட்டு EA ஸ்போர்ட்ஸ் மூலம் 2008 ஆம் ஆண்டு ஆகஸ்ட் மாதம் 14 ஆம் நாள் வெளிவிடப்பட்டது. அதில் 22 வேறுபட்ட நாடுகளிலிருந்து 42 பாடல்கள் இடம் பெற்றன.
வரவேற்பு
IGN மூலம் 10க்கு 8.6 என்ற மதிப்பீடு வழங்கப்பட்டு தொகுப்பாளர் விருப்ப தேர்வு விருதை FIFA 09 பெற்றது. IGN மூலம் 2008 ஆம் ஆண்டு நிண்டெண்டு DS இல் நடைபெற்ற வீடியோ கேம்களுக்கான விருதுகள் வழங்கும் விழாவிற்கு பரிந்துரை செய்யப்பட்ட சிறந்த விளையாட்டு கேம் இது. கூடுதல் செய்தியாக, 10 க்கு 8.5 என்ற கேம்ஸ்பாட் மதிப்பீட்டை FIFA 09 பெற்றிருந்தது.
வெப்பமாறுமின்தடை
வெப்பமாறுமின்தடை (Thermistor) ஒரு வகையான மின்தடையம். இதன் மின்தடை வெப்பத்தின் அளவைப் பொறுத்து மாறுகின்றது. இது மின்தடை வெப்பமானியிலிருந்து மாறுபட்டது. இது செராமிக், பாலிமர் போன்ற பொருள்களால் செய்யப்படுகின்றது. மின்தடை வெப்பமானி உலோகத்தினால் செய்யப்படுகின்றது. இது அதிகபட்ச துல்லியத்துடன் -90 முதல் 130டிகிரி செல்சியஸ் வெப்பநிலையை அளவிட பயன்படுகின்றது.
அடிப்படை இயக்கம்
மின்தடைக்கும் வெப்பத்திற்கும் இடையே நேரியல் தொடர்புள்ளது என்று எடுத்துக்கொண்டால்:
k- யைப் பொறுத்து தெர்மிஸ்டரை இருவகைப்படுத்தலாம்: k நேர்மறையெனில், வெப்பம் அதிகரிக்கும்பொழுது மின் தடையின் தடையின் அளவும் அதிகரிக்கும்; இப்பொழுது தெர்மிஸ்டரானது, நேர்மறை வெப்பநிலைக் குணகத் தெர்மிஸ்டர் (அல்லது) பொசிஸ்டர் (Positive temperature co-efficient thermistor) என்றழைக்கப்படும். k எதிர்மறையெனில் வெப்பம் அதிகரிக்கும்பொழுது மின் தடையின் தடையின் அளவு குறையும் அது எதிர்மறை வெப்பநிலைக் குணகத் தெர்மிஸ்டர் (Negative temperature co-effiencet thermistor) என்றழைக்கப்படும்.
பயன்பாடுகள்
('NTC') தெர்மிஸ்டர் முதலில் உயர்மின்தடையினை மின்சுற்றுக்களை துவக்கும்போது ('SWITCH-ON) ஏற்படுத்துகின்றது, எனவே ஆரம்பகட்டத்தில் பாயும் உள்ளீட்டுப் பாய்ச்சல் மின்னோட்டத்தினை கட்டுப்படுத்திகிறது. பின்பு ('NTC') தெர்மிஸ்டர் ன் வெப்பநிலை மெதுவாக அதிகரிப்பதால் மின்தடையின் அளவு குறைந்து, அதிக அளவிலான மின்னோட்டத்தினை தன்வழியே பாய அனுமதிக்கின்றது. மற்ற வெப்பமாறுமின்தடைகளை விட இந்த வகை வெப்பமாறுமின்தடைகள் வழக்கத்தினை விட அளவில் பெரியதாக இருக்கும்.
வரலாறு
மைக்கேல் பரடே, 1833ல் "NTC" தெர்மிஸ்டரை கண்டுபிடித்தார். அவரே வெள்ளி சல்பைடின் வெப்பநிலை அதிகரிக்கும்பொழுதும் அதன் மின்தடையின் தன்மையும் அதிகரிக்கிறது என்பதை முதலில் பதிவுசெய்தார்.
1930 வரை தெர்மிஸ்டரின் உற்பத்தி கடினமாக இருந்ததால் அதன் பயன்பாடும் கட்டுபாட்டுக்குள் இருந்தது. பின்பு 1930ல் சாமுவேல்ரூபேன் வணிக ரீதியிலான தெர்மிஸ்டர் உற்பத்தியை கண்டுபிடித்தார்.
புற இணைப்புகள்
பகுப்பு:வெப்பவியல் பகுப்பு:வெப்பமானிகள்
கோபால்ட்டு
கோபால்ட்டு (cobalt;  அல்லது  ) என்பது குறியீடு Co என்பதையும் அணுவெண் 27 -இனையும் கொண்ட மூலகமாகும். இது இயற்கையில் வேதியியல் இணைந்த வடிவத்தில் மட்டுமே கிடைக்கிறது. கோபால்ட்டு பூமியில் மிக அரிதாகக் கிடைக்கக் கூடிய ஒரு தனிமம் ஆகும். எரிகற்களில் கோபால்ட்டின் சேர்மானம் அதிகமுள்ளது, பொதுவாக ஆர்செனிக். கந்தகம், செம்பு, பிஸ்மத் போன்ற தனிமங்களோடு கோபால்ட் சேர்ந்து காணப்படும். பூமியின் புறவோட்டில் இதன் செழிப்பு 0.003 % மட்டுமே உள்ளது. ஜெர்மன் மொழியில் 'கோபால்ட்-kobold' என்றால் தீங்கிழைக்கும் ஒரு கெட்ட ஆவி என்று பொருள். கோபால்ட்டுச் சுரங்கங்களில் நேரும் விபத்துகளுக்கு இக்கெட்ட ஆவியே காரணம் என்று முன்னோர்கள் நம்பியதால் இப்பெயர் நிலைபெற்றது.
1735 ல் ஸ்வீடன் நாட்டு வேதியியலார் கியார்கு பிராண்ட்டு (Georg Brandt) என்பவர் கோபால்ட் தாதுவைப் பகுப்பாய்வு செய்து கோபால்ட்டைத் தனியே பிரித்தெடுத்தார். கோபால்ட்டும் நிக்கலும் இயற்கையில் இணைந்தே காணப்படுகின்றன. இவற்றைத் தனித்துப் பிரிக்கும் ஒரு வழிமுறையை 1834 -இல் சார்லஸ் ஆஸ்கின் என்பவர் கண்டுபிடித்தார். குளோரின் ஊட்டப்பட்ட சுண்ணாம்பு நீரில், நிக்கல் மற்றும் கோபால்ட் ஆக்சைடுகள் இரண்டுமே சேர்ந்து வீழ்படிவாகின்றன. இதில் பாதியளவு நீர்மத்தை எடுத்துக் கொண்டால் கோபால்ட் ஆக்சைடு மட்டுமே வீழ்படிவாகின்றது. போதிய கரைப்பான் இல்லாததால் நிக்கல் அப்படியே கரைசலில் தங்கி விடுகின்றது. வேதியியல் வினையால் ஒத்த இரு தனிமங்களைப் பிரித்தெடுக்க இவ் வழிமுறையையே இன்றைக்கும் பின்பற்றுகின்றார்கள்.
உற்பத்தி
கோபால்ட்டைட்டு, எரித்திரைட்டு, கிளௌக்கோடாட்டு, சுக்குட்டெருடைட்டு என்பன கோபால்ட்டின் முக்கிய தாதுக்கள் ஆகும். இயற்கையில் கோபால்ட் தனித்துக் கிடைப்பதில்லை. இந்த தாதுக்கள் எப்போதும் இரும்பு, நிக்கல், செம்பு, வெள்ளி போன்ற தனிமங்களுடன் கலந்தே கிடைக்கின்றன. எனவே பெரும்பாலான கோபால்ட்டு மேற்கண்ட தனிமங்களை தயாரிக்கும் போது உருவாகும் கோபால்ட்டு உடன் விளைபொருட்களை ஒடுக்க வினைக்கு உட்படுத்தி தயாரிக்கப்படுகின்றன.
கோபால்ட்டு பொதுவாக ஒரு உடன் விளை பொருளாகவே தயாரிக்கப்பட்டு உற்பத்தி செய்யப்படுவதால், சந்தைக்கு கோபால்ட்டு வழங்கல் என்பது செப்பு மற்றும் நிக்கல் சுரங்கத்தின் பொருளாதார சாத்தியக்கூறைப் பொறுத்து அமைகிறது. கோபால்ட்டின் தேவை கோரிக்கை ஆண்டுக்காண்டு உயரும் என்று எதிர்பார்க்கப்படுகிறது.
கோபால்ட்டின் செறிவு மற்றும் பயன்படுத்தப்படும் தாதுவின் சரியான இயைபு ஆகியவற்றைப் பொறுத்து தாமிரம் மற்றும் நிக்கல் ஆகியவற்றிலிருந்து கோபால்ட்டைப் பிரிக்க பல்வேறு முறைகள் உள்ளன. தாது நுரைமிதப்பு முறையினால் அடர்ப்பிக்கப்பட்டு நன்கு தூளாக்கப்படுகிறது. இதனை காற்றில் வறுக்கும் போது தாதுவில் இருக்கும் கந்தகம், ஆர்சனிக் போன்றவை ஆவியாதல் மூலமாக நீங்குகின்றன. வறுக்கப்பட்ட தாதுவுடன் சுண்ணாம்புக் கல், மணல் ஆகியன கலக்கப்பட்டு ஒரு சிறிய ஊது உலையில் உருக்கப்படுகின்றன. தாதுவுடன் கலந்திருந்த இரும்பு, பெரசு சிலிக்கேட்டாக மாறி நீக்கப்படுகிறது. மீதமுள்ள உலோகங்கள் இரண்டு அடுக்குகளாக மிதக்கின்றன. மேல் அடுக்கில் இரும்பு, கோபால்ட்டு, நிக்கல், தாமிரம் உலோகங்கள் ஆர்சனேட்டுகளாக உள்ளன. கீழடுக்கில் வெள்ளி உள்ளது.
கோபால்ட்டு உள்ள மேல் அடுக்குடன் சோடியம் குளோரைடு சேர்க்கப்பட்டு எதிர்மின் உலையில் வறுக்கப்படுகிறது. கந்தகம் மற்றும் ஆர்சனிக் போன்றவை நீங்குகின்றன. உலோகங்கள் அவற்றின் குளோரைடுகளாக மாற்றப்படுகின்றன.
வறுக்கப்பட்ட தாதுவை நீரிலிட்டு சாறு எடுத்து அதனுடன் சோடியம் கார்பனேட்டைச் சேர்க்க வேண்டும். தாமிரம் கார்பனேட்டு உப்பாக வீழ்படிவாகி நீக்கப்படுகிறது. கரைசலில் கோபால்ட்டு மற்றும் நிக்கல் குளோரைடுகள் மட்டுமே எஞ்சியிருக்கும்.
இக்கரைசலில் சுண்ணாம்பு மற்றும் சலவைத்தூள் சேர்க்கும் போது கோபால்ட்டு ஐதராக்சைடாக மாற்றப்படுகிறது. நிக்கல் கரைசலில் எஞ்சி நிற்கும். இதை வடிகட்டி உயர் வெப்பநிலைக்கு சூடுபடுத்தினால் கோபால்ட்டு ஆக்சைடு உருவாகிறது.
கோபால்ட்டு ஆக்சைடை அலுமினோ வெப்ப ஒடுக்கமுறைக்கு உட்படுத்தினால் கோபால்ட்டு தனித்துக் கிடைக்கிறது.
கோபால்ட்டு மின்னாற்பகுப்பு முறையில் தூய்மை செய்யப்படுகிறது. தூய கோபால்ட் நாடாவை எதிர்மின் முனையாகவும், மாசு நீக்கப்படாத கோபால்ட்டை நேர்மின் முனையாகவும் வைத்து கோபால்ட்டு அமோனியம் சல்பேட்டுக் கரைசல் மின்பகுளியாக செயல்பட கரைசல் வழியாக மின்சாரம் செலுத்தப்படுகிறது. நேர்மின் முனையில் உள்ள உலோகம் மெல்ல மெல்ல கரைந்து எதிர்மின் முனையில் படிந்து சேகரமாகிறது.
கோபால்ட்டு உலோகத்தின் உலக சேமிப்பு இருப்பு 7,100,000 மெட்ரிக் டன்கள் என மதிப்பீடு செய்து அமெரிக்க நில அளவையியல் நிறுவனம் தெரிவிக்கிறது. உலக கோபால்ட்டு உற்பத்தி அளவில் 63 சதவீதம் கோபால்ட்டை காங்கோ சனநாயகக் குடியரசு தயாரிக்கிறது. சுரங்கத் தயாரிப்பாளர்களால் திட்டமிடப்பட்ட முறையான விரிவாக்கங்கள் மேற்கொள்ளப்பட்டால் கோபால்ட்டு சந்தையில் காங்கோ குடியரசின் பங்கு  2025 ஆம் ஆண்டில் 73% ஆக உயரும். ஆனால் 2017 ஆம் ஆண்டு நிலவரப்படி ஒப்பிட்டால் 2030 க்குள் உலகளாவிய தேவை 47 மடங்கு அதிகமாக இருக்கலாம் எனக் கணக்கிடப்படுகிறது. 2002 ஆம் ஆண்டில் காங்கோ சுரங்கங்களில் ஏற்படுத்திய புதிய மாற்றங்களால் காங்கோ நாட்டின்  செம்பு மற்றும் கோபால்ட்டு திட்டங்களில் முதலீடுகள் அதிகரித்து உற்பத்தி பெருக திட்டமிடப்பட்டுள்ளது.
பண்புகள்
தூய கோபால்ட் பிரகாசமான நீலங்கலந்த வெண்மையுடன் கூடிய பளபளப்பானது. இதன் வேதிக் குறியீடு Co ஆகும். இதன் அணுஎண் 27, அணு நிறை 58.93 அடர்த்தி 8900 கிகி/கமீ. உருகுநிலையும், கொதிலையும் முறையே 1765 K,3173 K ஆகும். கண்ணாடியோடு சிறிதளவு கோபால்ட் சேர்க்கும் போது கண்ணாடி இளம் நீல நிறம் பெறுகின்றது. இதைக் கோபால்ட் கண்ணாடி என்றே அழைப்பர். கோபால்ட் கூட்டுப் பொருட்கள் இன்றைக்கு வர்ணங்களின் உற்பத்தி வழிமுறைகளில் பயன்படுத்தப்படுகின்றது. காந்த முடுக்க எண் 1.6-1.7 போர் மேக்னெட்டான் ஆகும். இதனை வெப்பப்படுத்தினாலும் கூட ஹைட்ரஜன் வாயு (H2) மற்றும் நைட்ரஜன் வாயுடன் (N2)வினைபுரிவது இல்லை ஆனால் இது ஆக்சிசனுடன் வினைபுரிகிறது. சாதாரண வெப்பநிலையில் அது கனிம அமிலங்களுடன் ஈரப்பதம் மிகுந்த சூழ்நிலையில் மிகவும் மெதுவாக வினைபுரிகிறது.
பயன்கள்
1 முதல் 12 % கோபால்ட் கலந்துள்ள எஃகு அரிமானத் திற்கு எதிரான தடையையும், உயர் வெப்ப நிலையில் வலிமையையும் கொண்டுள்ளது. கோபால்ட், குரோமியம், டங்க்ஸ்டன், மாலிப்பிடினம், இரும்பு இவை ஒன்றறக் கலந்த இத்தகைய பண்புடைய கலப்பு உலோகமான ஸ்டெல்லைட் (Stellite) (விண்மீன் என்ற பொருள் தரும் ஸ்டெல்லா என்ற இலத்தீன் மொழிச் சொல்லிலிருந்து உருவாக்கப்பட்டது) உயர் வேகத் தமரூசி(துளையிடும் தண்டு-drilling bit) சக்கர இரம்பங்கள், வெட்டுங் கருவிகள் போன்றவற்றைத் தயாரிக்கப் பயன்படுகின்றது. உயர் வெப்பத்தைத் தாங்கவல்ல இக்கலப்பு உலோகம் விமான இயந்திரங்கள், சுழலியின் தகடுகள், உயரழுத்தக் கொதிகலன்கள், விரைவான வேகத்தில் தொடந்து இயங்கும் இயந்திரப் பாகங்கள் போன்றவற்றின் பயன்படும் காலத்தை அதிகரிக்கின்றது.
மின்சாரக் கார்களில் பயன்படுத்தப்படும் இலித்தியம் அயான் மின்கலங்களிலும் கோபால்ட்டு ஒரு இன்றியமையாத பொருளாக உள்ளது.
கோபால்ட்டும் குரோமியமும் சேர்ந்த ஒரு வகைக் கலப்பு உலோகம் பல்லிடுக்குகளை அடைக்கப் பயன்படுகின்றது. இது தங்கத்திற்கு இணையான தோற்றமும் கூடுதல் வலிமையும் கொண்டது. கோபால்ட் விலை மதிப்பு மிக்க பிளாட்டினத்திற்கு ஒரு மாற்றுப் பொருளாகும்.
இரும்பு, கோபால்ட், நிக்கல் இவை மூன்று மட்டும் பெரோ காந்தப் பண்புகளைக் கொண்டுள்ளன. இவற்றுள் கோபால்ட்டின் உயரளவு கியூரி வெப்பநிலை(Curie Temperature) 1115 °C ஆகும். ஒரு கியூரி வெப்ப நிலை என்பது எந்த உயர் வெப்ப நிலையில் அது தன் காந்த்தத் தன்மையை இழக்கின்றதோ அவ் வெப்ப நிலையாகும். நிக்கலுக்கு இவ்வுயர் வெப்பநிலை 630 K, இரும்புக்கு 1040 K, கோபால்ட்டுக்கு 1400K ஆகும். கோபால்ட் மிக அதிகமாக அகக் காந்தப் புலத்தை(internal field)பெற்றிருப்பதே இதற்குக் காரணமாகும். அகக் காந்தப் புலம் திண்மத்தின் உள்ளே உள்ள காந்த அணுக்களை ஒருமுனைப் படுத்த காந்தத் தன்மை கொண்ட வட்டாரங்கள்(domains) தோன்றுகின்றன. இதனால் கோபால்ட்டை மிக எளிதாகக் காந்தமாக்கம் செய்ய செய்ய முடிவதோடு, அதன் காந்தத் தன்மையை உயர் வெப்ப நிலையிலும் கூட வலிமை மிக்க நிலைக்காந்தங்களை உருவாக்க 'அல்நிகோ' என்ற கோபால்ட் கலப்பு உலோகம் பயன்படுகிறது.
கோபால்ட் -60 ஒரு கதிரியக்க அணு எண்மமாகும் (Isotope ).இது மின்னூட்டமற்ற காமாக் கதிரை உமிழ்ந்து 5.26 ஆண்டுகள் என்ற அரை வாழ்வுக் காலத்தில் பாதியாகக் குறைகின்றது. .இது புற்று நோய்ச் சிகிச்சை முறையில் பயன்தருகின்றது. அழிவாக்க மற்ற சோதனை முறையில் (Non -destructive testing) கோபால்ட்-60 பயன்படுகின்றது. உற்பத்திப் பொருட்களைச் சிறிதும் சிதைக்காமல் அப்படியே வைத்துக் கொண்டு அவற்றின் தகுதிப்பாட்டை அறியும் முறையே அழிவாக்க மற்ற சோதனை முறையாகும். விரைவில் கெட்டுப் போய்விடக் கூடிய உணவுப் பண்டங்களைப் பாதுகாத்து ஓரளவு நீண்ட காலத்திற்குச் சேமித்து வைக்கும் முறையிலும் கோபால்ட் -60 ன் கதிர் வீச்சு பயன்தருகின்றது. கோபால்ட் -60 ஒரு தடங்காட்டியாகப் பயன்படுத்தி நீண்ட நெடிய குழாய்களில் ஏற்படும் கசிவு போன்ற குறைபாடுகளை இனமறிந்து கொள்கின்றனர். வைரங்களுக்குச் செயற்கை நிறமூட்ட கோபால்ட் -60 பயன்படுகின்றது. இதன் மூலம் வெண்ணிற வைரங்களை நீலங் கலந்த பச்சை நிறமூட்ட முடியும்.
மின்னல் என்பது இரு மேகங்களுக்கிடையே அல்லது மேகத்திற்கும் பூமிக்கும் இடையே ஏற்படும் மின்னிறக்கமாகும். அப்போது வெளிப்படும் அளவற்ற ஆற்றல் பெரும்பாலும் பயனுக்கு எட்டுவதில்லை. கோபால்ட் -60 மூலம் இதைச் செய்ய முடியும் என்று செய்து காட்டியிருக்கின்றார்கள். இடி தாங்கியின் முனையில் சிறிதளவு கோபால்ட்-60 யை இட்டு வைத்தால் அதிலிருந்து வெளிப்படும் காமாக் கதிர் அதன் அருகாமையிலுள்ள காற்று வெளியை அயனியாக்கத்திற்கு உட்படுத்தி விடும். இதனால் மின்னிறக்கம் ஏற்படும் போது ஊடகத்தின் மின்தடை குறைவு காரணமாக கதிரியக்கம் ஊட்டப்பட்ட இடி தாங்கி வழியாக ஏற்படுகின்றது. இது பல நூறு மீட்டர் ஆரமுள்ள வட்டப் பரப்பில் ஏற்படும் மின்னல்களை உறிஞ்சுகிறது.
உரத்தூர் ஊராட்சி
உரத்தூர் ஊராட்சி (Urathur Gram Panchayat), தமிழ்நாட்டின் இராமநாதபுரம் மாவட்டத்தில் உள்ள போகலூர் வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1019 ஆகும். இவர்களில் பெண்கள் 511 பேரும் ஆண்கள் 508 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செய்குத்தம்பி பாவலர்
சதாவதானி செய்குதம்பி பாவலர்(ஜூலை 31, 1874 - பெப்ரவரி 13, 1950) தமிழ்ப் பெரும்புலவர். சீறாப்புராணத்திற்குச் சிறந்ததோர் உரையெழுதியவர். கோட்டாற்றுப்பிள்ளைத்தமிழ், அழகப்பாக் கோவை முதலிய சிற்றிலக்கிய நூல்களையும், சில நாடக நூல்களையும் எழுதியவர். கூர்த்தமதி படைத்தவராக விளங்கியதால் ஒரே சமயத்தில் நூறு வகையான செயல்கள் செய்யும் சதாவதானம் என்னு கலையில் சிறந்து விளங்கியவர்.
பிறப்பு
நாஞ்சில் நாட்டு கோட்டாறு பகுதியில் இடலாக்குடியில் அமீனா அம்மையாருக்கும் பக்கீர் மீரான் சாகிபுக்கும் மூன்றாவது மகனாக 1874 ஜூலை 31-இல் பிறந்தார்.
கல்வி
அக்காலத்தில் திருவிதாங்கூர் மன்னர் ஆட்சிக்கு உட்பட்டிருந்த நாஞ்சில் நாட்டில் மலையாளப் பள்ளிகளே நடந்து வந்தன. எனவே செய்குதம்பி இம்மலையாளமொழிப் பள்ளியில் படித்துத் தேர்ந்தார். இடலாக்குடியை அடுத்த பட்டாரியார் வீதியில் சங்கரநாராயண அண்ணாவி என்பவரிடம் முறையாகத்் தமிழ் கற்றார். இலக்கண இலக்கியங்களில் தேர்ச்சியுற்றார். அந்தாதி, சிலேடை, யமகம், திரிபு ஆகிய வடிவங்களில் கவிபுனையக் கற்றார்.
பணி
ஞானியார் அப்பாவின் மெய்ஞ்ஞானத் திருப்பாடல் திரட்டு என்னும் நூலை xb சென்னை இட்டா பார்த்தசாரதி நாயுடுவுக்குத் தனது 21வயதில் செய்குதம்பி உதவினார். அதனால் ஸ்ரீபத்மவிலாசப் பதிப்பகத்தில் மாதம் ரூ 60/-ஊதியமும் பிற வசதிகளும் பெற்று பிழைதிருத்தும் புலவராகப் பணியாற்றினார்.
உரை
சீறாப்புராண உரை
சதாவதானி
தமிழ் இலக்கண இலக்கியங்களில் சிறந்த ஞானம் பெற்ற செய்குத்தம்பி பாவலர் அவர்கள் 1907-ஆம் ஆண்டு மார்ச் 10 ஆம் தேதி சென்னையில் தமிழ் அறிஞர்கள் முன்னிலையில் சதாவதான நிகழ்ச்சிகள் செய்து பாராட்டுப் பெற்றுச் சதாவதானி செய்குத்தம்பி பாவலர் எனப் போற்றப் பெற்றவர்.
சொற்பொழிவாளர்
செய்குதம்பி திருக்குறள், கம்பராமாயணம், சீறாப்புராணம் பற்றிய இலக்கியச் சொற்பொழிவுகளும் நிகழ்த்தினார்.
விடுதலைப் போராட்டத்தில்
ஆங்கிலேயர் ஆட்சியினை எதிர்த்துச் சுதந்திரப் போராட்டத்திலும் கலந்துகொண்டார். 1920 நாஞ்சில் நாட்டில் காங்கிரஸ் இயக்கம் தொடங்கியபோது அவர் கதருடைக்கு மாறினார். அந்நாளில் நடந்த பெரும்பாலான கூட்டங்கள் பாவலர் தலைமையில் நடந்தன.
"1937-ஆம் ஆண்டில் பாவலர் நாகர்கோவில் நகராண்மைக் கழகத் திடலில், காங்கிரஸ் பிரச்சாரம் செய்தார்.  நல்ல தமிழில் விடுதலையின் மேன்மையைக் குறிப்பிட்டுக் காந்தியடிகளின் பெருமையை விளக்கினார். அவர் அன்று செய்த வீர முழக்கத்தால் எழுச்சியுற்ற சிறுவர்களில் நானும் ஒருவன்" என்று தஞ்சைத் தமிழ்ப் பல்கலைக்கழக துணைவேந்தராக இருந்த டாக்டர். வி.ஐ.சுப்பிரமணியன் பாவலர்மலரில் எழுதியுள்ளார்.
பாவலர் தேசிய விடுதலைப் போராட்டத்தில் கலந்துகொண்டதால் சிலர் வெறுப்பும் கொண்டனர். நாகர்கோயில் பகுதியில் பேருந்து அதிபராக இருந்த ஒருவரின் பேருந்துகளில் பாவலர் எங்கும் எப்பொழுதும் இலவசமாக ஏறிச் செல்லும் உரிமைதந்து சிறப்பிக்கப்பட்டிருந்தார். அவரது விடுதலைப் போராட்டத்தின் காரணமாகத் தமது வண்டியில் போவதற்குத் தடை விதித்தார் அவர்.
இறப்பும் இரங்கலும்
1950 பிப்ரவரி 13-இல் பாவலர் காலமானார். அறிஞர் பலரும் கலந்து கொண்ட அந்த இரங்கற் கூட்டத்துக்குக் கவிமணிதேசிக விநாயகம் பிள்ளை தலைமை தாங்கினார். அவரது இரங்கல் பாட்டு:
என்று வருந்திப் பாடினார்.
நினைவுச் சிறப்புகள்
பாவலரின் அரிய தொண்டினை அரசும், மக்களும் மறக்க இயலாது. பாவலர் மற்றும் கவிமணி விழாக்களை அரசு ஆண்டுதோறும் நடத்துகிறது. பாவலர் பிறந்து வாழ்ந்த தெரு 'பாவலர் தெரு' என்றே அழைக்கப்படுகிறது. இடலாக்குடி அரசுமேல்நிலைப் பள்ளிக்குச் ' சதாவதானி பாவலர் அரசுமேல்நிலைப்பள்ளி ' என்று பெயரும் சூட்டப்பட்டுள்ளது. அங்குப் பாவலர் நினைவு மண்டபமும் எழுப்பப்பட்டுள்ளது.
நினைவு மண்டபம்
தமிழ்நாடு அரசு செய்குத்தம்பி பாவலர் நினைவைப் போற்றும் வகையில் அவருக்குக் கன்னியாகுமரி மாவட்டம் நாகர்கோவில் கோட்டார் பகுதியில் இடலாக்குடியில் சதாவதானி செய்குத்தம்பி பாவலர் நினைவு மண்டபம் அமைத்துள்ளது. இங்கு 900 சதுர அடி பரப்பளவில் 125 பேர் அமரக்கூடிய வகையில் அரங்கு ஒன்று அமைக்கப்பட்டுள்ளது. நூல் நிலையமும், படிப்பகமும் செயல்பட்டு வருகின்றன.
சிறப்பு அஞ்சல் தலை
இந்திய அரசால் 31 திசம்பர் 2008 அன்று இவரது நினைவாகச் சிறப்புத் தபால் தலை வெளியிடப்பட்டது.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:தமிழ்ப் புலவர்கள் பகுப்பு:1874 பிறப்புகள் பகுப்பு:1950 இறப்புகள் பகுப்பு:இசுலாமியத் தமிழறிஞர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:கன்னியாகுமரி மாவட்ட நபர்கள்